**USAMLJENIK NA OTOKU**

Profesor: Karmela Tandarić Učenik: Luka Romac, 7.a

Zagreb, studeni 2016.

Sv. Helena, 7.ožujka 1820.

Provodeći ove tužne, puste i duge dane na ovom malom otoku usred Atlantskog oceana odlučio sam se još jednom okrenuti prema prošlim vremenima i staviti na papir svoj život, sve što sam postigao, sve što sam imao i sve što sam izgubio....

Lijepo je sunčano jutro, sjedim na pijesku plaže, na mom omiljenom mjestu na otoku i prisjećam se ne tako davnog vremena i događaja….

***Ja sam Napoleon Bonaparte... vojskovođa i državnik...Car Napoleon I...***

***…zatočenik na otoku….***

Rođen sam 15. kolovoza 1769., na Korzici u siromašnoj ali poznatoj obitelji, samo par mjeseci nakon što je taj otok od Genove predan Francuskoj. Roditelji i prijatelji zvali su me Nabuilo. Govorili su da sam bio vrijedan, pun samopouzdanja, nezavisan i poprilično arogantan mladić što me pratilo cijeli život. Školovao sam se na francuskoj vojnoj akademiji, gdje sam bio izvrstan u matematici i gdje sam pokazao veliki interes i zanimanje prema povijesti.

Moj vojni uspon bio je nevjerojatno brz, visoke vojne činove dobio sam prije svoje osamnaeste godine.

Francuska revolucija osigurala je dotad neviđenu mogućnost talentiranim i ambicioznim vojnicima. Nedostatak vojskovođa, koji su većinom otišli u emigraciju, kao i nužda za povećanjem vojske, stvorili su nepresušnu potrebu za vještim oficirskim kadrom.

Ja, **Napoleon Bonaparte**, talentirani artiljerijski oficir, iskoristio sam sve pružene mi mogućnosti.

Kada je Revolucija izbila brzo sam se priklonio revolucionarima. Bio sam na korist svakom obliku vlasti, pa sam u vrijeme Jakobinske diktature, 1793. vratio pobunjeni Toulon, glavnu francusku mediteransku luku, od Britanaca čija je flota tamo stigla u pomoć, a dvije godine kasnije, pomogao sam Termidorcima u gušenju pobune sankilota.



1796. godine zaljubio sam se i oženio za Josephine de Beauharnais. Ona je, bez obzira na sve, bila i ostala moja jedina i najveća ljubav. Naš brak nije potrajao cijeli život, ali bliskost i ljubav su, bez obzira na sve, preživjeli i još su uvijek toliko opipljivi i prisutni u mom srcu.


Moja prava vojna slava počinje kada sam dobio čin generala (1794.g.), te postao zapovjednik francuske Talijanske armije. U pohodu po sjevernoj Italiji nanio sam ozbiljne poraze austrijskoj vojsci, koja je poslala svoje trupe u sklopu protufrancuske koalicije, a od osvojenih teritorija osnovao sam *Ligursku Republiku* (Genova) i *Cisalpinsku Republiku* (Lombardija).

Osvojio sam i Mletačku Republikukoja je tim činom prestala postojati, što je službeno potvrđeno potpisivanjem primirja s Austrijom, 1797.g. u Campo Formiu. Već je tada došla do izražaja moja samostalnost u donošenju političkih odluka jer sam primirje u Campo Formiu potpisao sam bez suglasnosti Direktorija.

U slijedeće dvije godine, u pohodu prema jugu Apeninskog poluotoka, stvorio sam još dvije sestrinske republike. Zbog mojih uspjeha u Italiji stekao sam reputaciju briljantnog vojskovođe i sposobnog političara.

Porazom Austrije jedini pravi protivnik ostala mi je V.Britanija, ali sam znao da bi invazija na V.Britaniju bio vrlo rizičan potez pa sam u dogovoru s Direktorijem isplanirao napad na britanske interese kroz osvajanje Egipta želeći presjeći britanske komunikacije s Indijom, a dobiti prevlast na Sredozemlju. Znam da je Direktorij u toj egipatskoj ekspediciji vidio šansu za moj neuspjeh, što bi umanjilo moju popularnost u Francuskoj koje su se plašili. Jonski otoci i Malta bili su baza napada na Egipat (1798/1799), koji je brzo došao pod francusku kontrolu, no moje planove ubrzo je pokvario moj budući najljući neprijatelj i stalna noćna mora, britanski admiral Horatio Nelson**,** koji mi je u pomorskoj bitki kod Abukira(bitkikod Nila) nanio težak poraz i time onemogućio sve planove o prevlasti na Sredozemlju.

**



Iako je egipatska avantura za mene dosta loše završila, ona je Svijetu donijela sjajne stvari po pitanju otkrivanja veličanstvene egipatske civilizacije. Da bi prikrio svoje poraze u Egipat sam dovukao gomilu znanstvenika koji su u Francusku slali svoje nalaze, pa je ta tema zasjenila moj poraz. Najznačajniji rezultat tadašnjih istraživanja bio je dešifriranje *egipatskih hijeroglifa*, koji je uz pomoć *Kamena iz Rosette*, dešifrirao *Jean Francois Champollion.*

Velika Britanija je i dalje do samog kraja bila moj najveći suparnik.

Zbog političke situacije u Francuskoj i vojnih poraza u Italiji od koalicije V.Britanije i Austrije, te zbog opasnosti od državnog bankrota i nereda u provincijama, pojavio se jedan krug moćnih ljudi iz samog vrha francuske političke elite koji su htjeli izvršiti državni udar. U svoje planove uključili su mene, koji sam također bio nezadovoljan Direktorijem, pa je 1799. izvršen državni udar. Tim činom vlast je predana u ruke tročlanog konzulata, a prvi sam konzul postao ja Napoleon Bonaparte. Organizatori su zamislili da ću, kao vojni heroj i popularna figura, predstavljati vlast, a oni bi iz sjene u stvari kontrolirali državu. Ah, kako su se prevarili! Uskoro sam se proglasio doživotnim konzulom, i započeo uspostavu svoje čvrste kontrole, jer sam po novom ustavu imao potpunu izvršnu vlast.

Vodio sam politiku kompromisa i autoritarne kontrole u izgradnji francuskog pravnog, obrazovnog i financijskog sistema. Red, Sigurnost i Efikasnost postali su moj slogan.

Uutemeljio sam Francusku banku, pokrenuo sam veliki program javnih radova, gradnje cesta, mostova, luka i sl. Podupirao sam neke industrije i provodio kontrolu cijena. Utemeljio sam i sistem javnih škola pod strogom državnom kontrolom. Također sam podržavao znanstvena istraživanja i nagrađivao vrhunske kirurge, kemičare, matematičare i ostale znanstvenike.



***Code Napoleon:* S**a Zakonikom se ponosim više nego sa svojih 40 bitaka.

Zakonik je moja najtrajnija ostavština, a njime su u Francuskoj postavljeni temelji novog društvenog poretka što ga je stvorila Francuska Revolucija, koje se temelji na političkom i ekonomskom vodstvu bogate buržoazije i nesmetanom razvoju kapitalizma.

Zakonik je pravno utvrdio sva načela oko kojih se od 1789. vodila žestoka borba: pravna jednakost, osobna sloboda, vjerska sloboda, privatno vlasništvo, sloboda poduzetništva, mogućnosti otvorene talentu i sposobnosti, a ne porijeklu, …

Liberalnim i revolucionarnim reformama postao sam idol svih republikanaca u Europi, a Građanski zakonik predstavljao je najtrajniji dio djelatnosti koje su moje vojske pronosile širom Europe.

Još 1802., dobio sam doživotnu funkciju konzula, a dvije godine kasnije, 1804., osjetio sam se dovoljno moćnim da mogu pripremati Francuze za daljnje napredovanje, Francuzi su trebali odlučiti žele li me uzdići za cara. Rezultat je bio vidljiv u zaključku Senata: „Upravljanje Republikom prenosi se na cara!“ Krunjenje je obavljeno 4. prosinca 1804. u pariškoj katedrali Notre Dame, i za tu prigodu doveo sam u Pariz i samog papu, koji je trebao voditi ceremoniju. Na samom krunjenju jasno sam dao do znanja tko je gazda – uzeo je krunu iz papinih ruku i položio je sam sebi na glavu.

Francuska je postala Carstvo, a taj događaj je za sve njegove europske zaljubljenike bio hladan tuš, jer se idol republikanstva, ja - Napoleon, proglasio carem.



Moj imperij nastao je u ratovima, pa se ratovima morao održavati i dokazivati. Doduše, u svim tim ratovima imao sam za svaku bitku razvijen novi plan, što je zadavalo glavobolju mojim protivnicima jer nikada nisu mogli predvidjeti što taj Korzikanac sprema.

Jedna od mojih često ponavljanih rečenica je*:"Osvajanja su me učinila onim što jesam; samo osvajanja će me i održati."*



**Bitka kod Trafalgara 1805.g. protiv V.Britanije** – Znajući da mi je Engleska najozbiljniji protivnik, pozabavio sam se planiranjem invazije na Englesku. Nezgodna stvar ležala je u snazi britanske mornarice, koja mi je blokirla Kanal, pa nije ni čudno što sam u jednom trenutku rekao *„Ako zagospodarimo Kanalom samo na šest sati, bit' ćemo gospodari Svijeta!“*. Usprkos ozbiljnim pripremama mornarice, 21. listopada 1805. pretrpili smo gadan poraz u pomorskoj bitki kod rta Trafalgar, kada je svu slavu pokupio britanski admiral Horatio Nelson.



**Bitka kod Austerlitza (Slavkova), 1805.g., protiv Austrije i Rusije** – Ova bitka, poznata je kao „Trocarska bitka“, jer su vojske vodili carevi (Aleksandar I, Franjo II i ja). U njoj sam pokazao svu raskoš svog vojnog talenta. Ruska vojska primorana je na povlačenje, a Austrija je morala pristati na nevesele mirovne uvjete. Mir je sklopljen na Božić iste godine u Požunu (Bratislavi). Austrija je izgubila Veneciju, Dalmaciju i Istru.




**Ukidanje Svetog Rimskog Carstva, 1806**. – Sveto Rimsko Carstvo je već ranije prestalo stvarno funkcionirati, jer su me mnoge njemačke zemlje odabrale kao svog „zaštitnika“, koji im je dao mnoge povlastice, pogotovo teritorijalne. Od takvih njemačkih zemalja stvoren je Rajnski savez pod francuskim protektoratom. Car, Franjo II shvatio je realnost situacije, pa se odrekao carske krune, te od tog trenutka (6. kolovoza 1806.) Sveto Rimsko Carstvo i formalno prestaje postojati.

**Bitka kod Jene i Auerstadta 1806.g. protiv Pruske** – Nakon premoćne pobjede, pruski vladar Fridrich Wilhelm III pobjego je u Königsberg, a moja vojska je bez otpora ušla u Berlin. U Berlinu sam izradio plan kako pobjediti svog glavnog protivnika, Englesku, a svoj plan iznjeo sam u dokumentu poznatom kao "Berlinski dekret“.

**Bitka kod Frydlanda 1807.g. protiv Rusije i Pruske** – mirovni ugovor potpisan je u Tilzitu, a Rusija se obvezala poštivati kontinentalnu blokadu. Od pruskih teritorija koje je dobila podjelama Poljske stvoreno je Veliko Varšavsko Vojvodstvo pod francuskim protektoratom, a pruski kralj Fridrich Wilhelm IIIpostao je francuska marioneta.

**Bitka kod Wagrama 1809.g. protiv Austrije** – Kako je u Španjolskoj počeo otpor protiv francuske vlasti, Habsburgovci su pomislili da je pravo vrijeme da oni ponovno okušaju sreću protiv Francuske i mene. Ali, bitka kod Wagrama završila se mojim potpunim trijumfom. Mirovni ugovor potpisan je u Schönbrunnu, 14. listopada 1809., a Austrija je morala predati Galiciju Velikom Varšavskom Vojvodstvu, a Francuska je uzela austrijske posjede između Save i Jadrana i od njih stvorila Ilirske provincijesa sjedištem u Ljubljani.

Nakon svih ovih bitaka i pobjeda okrenuo sam se rješavanju pitanja budućnosti svoje dinastije, jer mi moja draga Jozephine nije mogla roditi sina – nasljednika. Odlučio sam se na razvod braka i nalaženje nove carice. Austrijski ministar Metternich uvidio je šansu za sigurnost Austrije pa je dogovorio ženidbu sa Marie-Louise, kćeri austrijskog cara Franje I. Marie-Louise ubrzo mi je poklonila legitimnog nasljednika carske krune. Moj mali sinčić bio je Napoleon Francis Joseph Charles, kojega su svi zvali Orlić. Marie-Luise je bila dobra i moram reći korisna, jer mi je podarila sina – nasljednika, ali je Jozephine moj život ispunila podrškom i ljubavi i još uvijek je u mojim mislima.

Kontinentalna blokada koju sam proveo, nije urodila plodom, točnije nije oslabila Englesku, a uzrokovala je široku opoziciju od svih onih kojima je slobodna trgovina bila u interesu.

Rusija je postala glavni kršitelj kontinentalne blokade i barijera mojoj viziji. Usprkos negodovanju najbližih savjetnika, 1812. odlučio sam napasti Rusiju na čelu svoje „Grande Armée“od oko 700.000 vojnika, koja je 22. lipnja 1812. prešla rusku granicu. Ruska vojska, pod vodstvom zapovjednika Kutuzova, primjenjivala je taktiku "spaljene zemlje", uvlačeći nas sve dublje u Rusiju. U nastupu prema Moskvi do sukoba s Rusima došlo je samo kod Smolenska i kod sela Borodina, ali Rusi su stalno radili diverzije na moju vojsku. Francuska vojska, oslabljena na bojištu, ali još više od gladi i bolesti, ušla je u Moskvu, ali car Aleksandar I odbio se predati. Budućnost je izgledala jako ružno po nas, Francuze, jer Rusi su spalili Moskvu, koja je gorila od 15 do 20. rujna 1812., ostavivši moju vojsku bez skloništa na nadolazećoj strahovitoj ruskoj zimi. Započeo sam s povlačenjem, ali bilo je prekasno, hladnoća je počela uzimati svoj danak. Deseci tisuća vojnika su se smrznuli, izgladnjeli ili podlegli raznim bolestima. Dodatne probleme izazivali su iznenadni napadi Kozaka, koji su pobili ili pohapsili još pokoju tisuću vojnika, a mnogi su se dobrovoljno predali ruskim snagama. Od ukupno 700.000 vojnika koji su krenuli na Rusiju, vratilo ih se manje od 100.000.



Nakon ruske katastrofe, mnogi su osjetili olakšanje, i pomognuti engleskim financijama, pridružili se Rusima u konačnom ratu. Finalna bitka dogodila se 1813. kod Leipzigai bila je poznata pod nazivom "bitka naroda", s preko 100.000 poginulih i ranjenih, a koalicija je konačno pobijedila*.*

Bio sam prisiljen potpisati abdikaciju, a s počasnom gardom od 800 ljudi i 2 milijuna franaka godišnjeg budžeta, dobio sam otok Elbu uz zapadnu obalu Italije kao kneževstvo nad kojim sam imao suverenitet. Na francuski tron postavljena je ponovno Bourbonska dinastija i Louis XVIII, brat obezglavljenog Louisa XVI, a francuske su granice vraćene na stanje iz godine 1792



Kada su svi mislili da je sa mnom gotovo, ja sam još jednom skrenuo pozornost na sebe. Ipak je Elba bila premala za čovjeka mojih kapaciteta, pa sam odlučio ponovno preuzeti vlast u Francuskoj. Pobjegao sam sa Elbe, i iskrcao se u ožujku 1815. u Cannesu, a na vijest o mojem povratku u Francusku Louis XVIII zbrisao je iz Pariza u Belgiju. Vrlo brzo skupio sam jezgru francuske vojske, obećao radikalne demokratske promjene, te uz klicanje i odobravanje naroda krenuo prema Parizu. U vrlo kratkom roku, tijekom tzv. "sto dana"ponovno sam preuzeo vodstvo Francuske te pokušao pregovarati o svom položaju s dojučerašnjim neprijateljima. Svi pregovori su odbijeni, a ja sam proglašen odmetnikom, pa mi nije preostalo drugo nego da okupim vojsku i krenem u odlučnu bitku - „bitku svih bitaka“.

Do odlučujućeg sukoba došlo je 1815. kod Waterlooa, u Belgiji. Englezi i Nijemci su udružili svoje vojske pod zapovjedništvom vojvode Wellingtona, a došle su i pruske snage pod vodstvom Blüchera. Sva ta vojska bila je previše čak i za mene, Napoleona, makar sam dosta dugo vojvodu Wellingtona držao u šahu, te sam konačno pobijeđen. Vojska koalicije po drugi put ulazi u Pariz, a iz izbjeglištva se vraća i kralj Louis XVIII.



Na palubi engleske fregate „Bellerephon“, odveden sam u svoje sadašnje prebivalište i zatočeništvo na otok Svetu Helenu na Atlantiku.



Od tada dane provodim šetajući otokom i razmišljajući o svom životu. Neko vrijeme intenzivno sam smišljao planove za bijeg, no evo, ipak sam još ovdje. Moju sudbinu dijeli i dvadesetak mojih najvjernijih ljudi i generala. Imam sve što poželim, sve osim moje najveće ljubavi i Francuske.

Malen je ovo otok, uspio sam upoznati svaki njegov kutak. Promatram kako se mijenjaju godišnja doba,kako se sve iznova rađa i ponovo umire odnoseći i mali dio mene u nepovrat. Ponekad odem u lov, ili dane provodim okružen prijateljima u kući igrajući bilijar, čitajući,… Volim lov, volim promatrati životinje, promatram njihove reakcije, njihove precizne pokrete, njihovu strategiju, znam u mislima odlutati i usporediti neku od svojih bitaka sa bitkom između nas i fazana, mene i nekog srndaća na proplanku, pažljivo i smireno kruženje galebova nad morskom pučinom dok traže svoj zalogaj, …

Moje bitke su ipak bile neponovljive kao i moji porazi. Sada mi ostaje samo nada da ću ostati zapamćen po dobrim i velikim stvarima. Ipak, ukinuo sam kmetstvo i izgradio građansko društvo, zalagao sam se za napredak industrije, izgradio sam škole, utemeljio sam Francusku banku, gradio ceste,…. Nadam se da nije sve bilo uzalud.

I na kraju, kao i uvijek, svaki dan, svaki sat, sjetim se svoje drage Josephine. Moja ljubav je još uvijek tako živa. Još uvijek volim samo moju malu Josephine , dobru, hirovitu, koja se često durila, koja se svađala tako otmjeno. Još uvijek ju obožavam, bila je i uvijek će biti moja zvijezda vodilja, moj suputnik, moja prva i zadnja misao…. Pored srca ću zauvijek nositi stručak suhih ljubičica koje je toliko voljela. Tako da zauvijek bude uz mene.



Danas je bio dobar dan, sjetio sam se lijepih uspomena, dobrih prijatelja i vojnika, moje ljubavi….

Dan je bio sunčan, topao, mirisao je na proljeće…..

***Napoleon Bonaparte***